**TARNYBINĖS KOMANDIRUOTĖS UŽSIENIO VALSTYBĖJE ATASKAITA**

2015 m. rugpjūčio 24 d.

Kaunas

**Ataskaitą pateikė**

Simonas Kairys, Kauno miesto savivaldybės mero pavaduotojas

Mantas Jurgutis, Kauno miesto savivaldybės tarybos narys

Vyginta Poderytė-Martinkienė, Tarptautinių ryšių ir protokolo sk. vyr. specialistė

**Tarnybinės komandiruotės pagrindas**

Potvarkis dėl Simono Kairio ir Manto Jurgučio komandiruotės 2015-08-13, Nr. MA-193

Direktoriaus įsakymas dėl Vygintos Poderytės-Martinkienės komandiruotės 2015-08-12 Nr. AA-1115

**Tarnybinės komandiruotės laikas ir vieta**

2015 m. rugpjūčio 18-20 d. Seinai, Torūnė (Lenkijos Respublika)

**Tarnybinės komandiruotės metu įvykę susitikimai**

2015-08-18

1. Susitikimas su Seinų miesto meru Arkadiusz Adam Nowalski.

2015-08-19

1. Susitikimas su Torūnės sporto arenos operatoriaus, Torūnės miesto savivaldybės sporto, turizmo ir švietimo sričių darbuotojais.
2. Susitikimas su Torūnės miesto meru Michal Zaleski.
3. Susitikimas su kultūros įstaigos, rengusios Torūnės miesto paraišką, pretenduojant tapti Europos kultūros sostine, atstove.
4. Susitikimas su Torūnės pramonės, prekybos ir amatų rūmų atstove, Torūnės miesto savivaldybės ekonominės plėtros skyriaus vadovu ir paramos NVO koordinatoriumi.

**Aptarti (svarstyti) klausimai ir šalių pozicijos**

2015-08-18

1. Susitikimas su Seinų miesto meru Arkadiusz Adam Nowalski.

* Susipažinta su Seinų miesto aktualijomis ir ateities planais, pasiūlyta pagalba Seinų miesto savivaldybei užmezgant ryšius su Kauno rajono savivaldybe, Kauno apskrities priešgaisrine gelbėjimo valdyba. Taip pat pasiūlyta pasidalinti patirtimi jaunimo politikos formavimo ir turizmo plėtros klausimais.
* Seinų delegacija ketina apsilankyti Kaune 2015 m. rugsėjo mėn.
* Bendradarbiavimo sutartį šiuo metu nėra tikslinga pasirašyti.

2015-08-19

1. Susitikimas su Torūnės sporto arenos operatoriaus, Torūnės miesto savivaldybės sporto, turizmo ir švietimo sričių darbuotojais.

* Susipažinta su Torūnės sporto arena, aptartos jaunimo, sporto mokyklų mainų ir sporto turnyrų organizavimo galimybės. Skatinant turizmo informacijos sklaidą, aptarti ketinimai organizuoti žurnalistų, turizmo operatorių vizitus.

1. Susitikimas su Torūnės miesto meru Michal Zaleski.

Susitikime taip pat dalyvavo: mero pavaduotojas Zbigniew Fiderewicz, Komunikacijos ir informacijos departamento direktorius Pawel Piotrowicz, Lietuvos garbės konsulas Torūnėje Jerzy Bańkowski, Tarptautinių ryšių padalinio vadovė Ewa Banaszczuk-Kisiel, Tarptautinių ryšių padalinio darbuotoja Malgorzata Lewandowska.

* Aptartos bendradarbiavimo galimybės kultūros, mokslo, švietimo, sporto, kultūros, turizmo, paveldosaugos srityse.
* Torūnės delegacija pakviesta apsilankyti Kaune.
* Nuspręsta pasirašyti ketinimų protokolą tarp miestų.

1. Susitikimas su kultūros įstaigos, rengusios Torūnės miesto paraišką, pretenduojant tapti Europos kultūros sostine, atstove.

* Buvo pristatyta Torūnės miesto patirtis rengiant EKS paraišką, įteiktas paraiškos leidinys.

1. Susitikimas su Torūnės pramonės, prekybos ir amatų rūmų atstove, Torūnės miesto savivaldybės ekonominės plėtros skyriaus vadovu ir paramos NVO koordinatoriumi.

* Buvo pristatyta Torūnės PPAR veikla, aptarti naujai įkurto ekonominės plėtros skyriaus artimiausi veiklos planai, pritraukiant investicijas į miestą. Buvo išsamiai pristatyta paramos NVO sistema, Torūnės savivaldybės atstovai atsiųs prezentacijos vertimą.

2015-08-20 grįžimas.

**Pasiūlymai dėl tarnybinėje komandiruotėje įgytų žinių (informacijos) panaudojimo**

Seinai – dalintis turima patirtimi ir skatinti užmegzti ryšį su Kauno rajono savivaldybe

Torūnė:

* Siūloma padėti mokykloms užmegzti tiesioginius kontaktus, kad galėtų vykdyti bendrus projektus ir mainus, pasitelkiant ES programas Comenius, Socrates, Erasmus+.
* Siūloma padėti užmegzti ryšius tarp sporto mokyklų, kad būtų organizuojami bendri turnyrai, sporto stovyklos. Nuspręsta sudaryti susidomėjusių mokyklų sąrašus.
* Siūloma organizuoti miestų-partnerių sporto turnyrus (krepšinis, tinklinis, ledo ritulys).
* Torūnė yra įkūrusi Jaunimo kultūros namus, todėl yra pasirengę dalintis patirtimi su Kauno miesto savivaldybe kuriant Kauno jaunimo namus.
* Aptartos akademinio bendradarbiavimo skatinimo galimybės (studentų mainų programų atnaujinimas, jungtinių studijų programų realizavimas)
* Skatinant turizmo informacijos sklaidą, ketinama organizuoti žurnalistų, turizmo operatorių vizitus.
* Aptarta galimybė pasinaudoti Torūnės miesto patirtimi tvarkant kultūros paveldo statusą turinčius pastatus, rengiant paraišką UNESCO.
* Kultūra. Miestų atstovai pristatė ir pakvietė atvykti į jų miestuose vykstančius svarbiausius kultūrinius festivalius.
* Susipažinta su Torūnės miesto patirtimi rengiant EKS paraišką, parvežtas paraiškos leidinys.
* Buvo susipažinta su paramos NVO sistema, Torūnės savivaldybės atstovai atsiųs prezentacijos vertimą.
* Torūnės delegacija pakviesta apsilankyti Kaune.
* Nuspręsta pasirašyti ketinimų protokolą tarp miestų.

**Papildoma informacija (iš kokių lėšų finansuojama tarnybinė komandiruotė)**

Komandiruotės apgyvendinimo išlaidos buvo padengtos Torūnės miesto savivaldybės. Kelionės, draudimo, dienpinigių ir kitas išlaidas padengė Kauno miesto savivaldybė.

Simonas Kairys